Document ID: 32004R2259

KOMISIJAS REGULA (EK) Nr. 2259/2004
(2004. gada 28. decembris),
ar ko 2005. zvejas gadam nosaka Kopienas pārdošanas cenas Padomes Regulas (EK) Nr. 104/2000 II pielikumā uzskaitītajiem zvejniecības produktiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. decembra Regulu (EK) Nr. 104/2000 par zivsaimniecības un akvakultūras produktu tirgu kopīgu organizāciju (1), un jo īpaši tās 25. panta 1. un 6. punktu,
tā kā:
(1)
Kopienas pārdošanas cena ir jānosaka katram Regulas (EK) Nr. 104/2000 II pielikumā uzskaitītajam produktam līdz zvejas gada sākumam tādā apmērā, kas ir vismaz 70 % un nepārsniedz 90 % no orientējošās cenas.
(2)
Padomes Regula (EK) Nr. 104/2000 (2) nosaka 2005. zvejas gada orientējošās cenas visiem attiecīgajiem produktiem.
(3)
Tirgus cenas būtiski atšķiras atkarībā no sugas un no tā, kā produkti tiek piedāvāti, īpaši kalmāriem un hekam.
(4)
Tāpēc ir jānosaka pārrēķina koeficienti Kopienā izkrautu saldētu produktu dažādajām sugām un noformējuma veidiem, lai noteiktu cenu līmeni, kas veido Regulas (EK) Nr. 104/2000 25. panta 2. punktā minētos intervences pasākumus.
(5)
Šajā regulā paredzētie pasākumi ir saskaņā ar Zvejniecības produktu pārvaldības komitejas atzinumu,
IR PIEŅĒMUSI ŠO REGULU.
1. pants
Kopienas pārdošanas cenas, kas piemērojamas 2005. zvejas gadā Regulas (EK) Nr. 104/2000 II pielikumā uzskaitītajiem produktiem, un piedāvātie veidi un pārrēķina koeficienti, uz ko tie attiecas, ir noteikti šīs regulas pielikumā.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2005. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 28. decembrī

Labels: 2
6